Document ID: /roh_data/filtered/fineweb-2-filterrobots_roh.jsonl.gz/2949

La gronda part dals daners va en in fonds da l'ambient global. La proposta da reducir ils daners per la protecziun da l'ambient globala n’ha betg chattà ina maioritad en il cussegl dals chantuns. Ina minoritad da cussegliers dals chantuns enturn il glarunais Werner Hösli (PPS) avevan proponì da reducir il credit da 148 sin 129 milliuns francs per il 2015 fin il 2018 - pia da 37 sin bun 32 milliuns francs ad onn.
Quest fond da l'ambient global ha 181 stadis commembers ed ha dapi la fundaziun il 1991 investì en tut 13 milliardas dollars cunzunt per sbassar ils gas da serra e promover la biodiversitad.